**Innsamling av overvåkingsmaterialet fra elg til Overvåkingsprogrammet for hjortevilt 2017**

**NB! Det ble dessverre gitt en feilaktig beskjed før elgjakta om at overvåkingsprogrammet ikke skulle ha kjever i år. Dette skyldes en kommunikasjonssvikt med mattilsynet.**

* Overvåkingsprogrammet for hjortevilt ble etablert av Miljødirektoratet i 1991 og har i hele løpe-perioden vært drevet av NINA. Hovedformålet for programmet er at det skal fungere som et økologisk varslingssystem og gi grunnlag for å vurdere utviklingen i ville hjorteviltbestander og deres naturmiljø ved hjelp av enkle data innsamlet fra utvalgte overvåkingsområder.
* Programmet videreføres i de samme områdene som før, og for elgens vedkommende blir det i år standardinnsamling i alle områder**. Det betyr at vi ønsker kjever (og utfylte kjevelapper) fra alle kyr eldre enn ett år fra alle områder, samt utfylte kjevelapper fra alle kalv og åringsdyr**. Dersom antatte åringsdyr er vanskelig å aldersbestemme basert på tannsetting, kan også disse sendes inn. For årets jakt blir lappene i Balsfjord kommune sendt direkte ut til valdansvarlig. Valdansvarlig fordeler lappene ut til de ulike jaktfelt.
* Det er tilstrekkelig å levere en kjevehalvdel pr. dyr, men da skal samtlige framtenner i underkjeven følge med. (**Kjevene skal ikke pakkes i tett plast.)**

Vi ber om at kjever **reinskjæres for kjøtt og tørkes. (Høytrykkspyler med rotordyse og varmstim er en svært effektiv måte å rengjøre kjever på.)**  Av plasshensyn kan man med fordel kappe kjeven på den ene siden, bak fortennene, se illustrasjonen under. Alle fortenner og minst en rekke av kinntennene må følge med. Det er viktig å unngå at den bakre delen av kjeven blir skadet. Her slurves det en del. Kjever skal leveres som vist under.



**Korrekt kappet kjeve med utfylt kjevelapp.**

Husk å påføre rett jaktfeltnummer og valdnummer. Kjevelappen med data fylles ut nøyaktig, og festes til kjeven. Det er dyrets faktiske alder som skal oppgis. Vær nøye med aldersbestemmelse på 1½ -åringen.